
ΤΕΥΧΟΣ ΔΕΥΤΕΡΟ 


Αρ. Φύλλου 5120 


ΑΠΟΦΑΣΕΙΣ 

Αριθμ. αττόφ. 1051/11 -10-2018 

Έγκριση Κανονισμού Προγράμματος Μεταπτυχι¬ 
ακών Σπουδών του ΠαιδαγωγικούΤμήματος Δη¬ 
μοτικής Εκπαίδευσης (ΠΤΔΕ) του Εθνικού και Κα- 
ποδιστριακού Πανεπιστημίου Αθηνών (ΕΚΠΑ), σε 
συνεργασία με το ΠαιδαγωγικόΤμήμα Νηπιαγω¬ 
γών (ΠΤΝ) του Πανεπιστημίου Δυτικής Μακεδονί¬ 
ας (ΠΔΜ), με τον τίτλο «Ρητορική, Επιστήμες του 
Ανθρώπου και Εκπαίδευση (ΡΓΐθίοι-ίε, Ηυιτΐ3ηίΐίθ5 
3πά Εάυο3ΐϊοπ)». 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Αφού έλαβε υπόψη: 

1. τις διατάξεις του ν. 4485/2017 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α' 114), και ειδικότερα 
τα άρθρα 30 έως και 37,43,45 και 85, 

2. την υπ' αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την υπ' αριθμ. 216772/Ζ1 /8-12-2017 υπουργική 
απόφαση (ΦΕΚ 4334/12-12-2017,τ.Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών», 

4. τις παραγράφους 7 και 8 του άρθρου 19 και την παρ. 
3α του άρθρου 42 του ν.4521/2018 «Ίδρυση Πανεπιστη¬ 
μίου Δυτικής Αττικής και άλλες διατάξεις» (ΦΕΚ Α'38), 

5. τις παραγράφους 1 και 5 του άρθρου 101 του 
ν. 4547/2018 (ΦΕΚ ΑΊ 02), 

6. τις διατάξεις του ν.4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν, 

7. τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν, 

8. το π.δ. 85/31 -5-2013 (ΦΕΚ ΑΊ 24) «Ιδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών», 

9. τις διατάξεις του ν. 3374/2005 και ιδίωςτα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποι¬ 


ότητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει, 

10. το ΦΕΚ 796/6-5-2015 ίδρυσης του ΠΜΣ, 

11. το απόσπασμα πρακτικού της Συνέλευσης του 
ΠΤΔΕ του ΕΚΠΑ (συνεδρίαση 19-4-2018), 

12. το απόσπασμα πρακτικού της Συνέλευσης του Παι¬ 
δαγωγικού Τμήματος Νηπιαγωγών του Πανεπιστημίου 
Δυτικής Μακεδονίας (συνεδρίαση 14-3-2018), 

13. το Ειδικό Πρωτόκολλο Συνεργασίας των συνεργα- 
ζομένων φορέων, 

14. το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 9-5-2018), 

15. το απόσπασμα πρακτικού της Συγκλήτου του ΕΚΠΑ 
(συνεδρίαση 14-5-2018), 

16. το απόσπασμα πρακτικού της Συγκλήτου του Πανε¬ 
πιστημίου Δυτικής Μακεδονίας (συνεδρίαση 23-4-2018), 

17. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζει: 

την έγκριση του Κανονισμού του Διιδρυματικού Προ¬ 
γράμματος Μεταπτυχιακών Σπουδών του Παιδαγωγικού 
Τμήματος Δημοτικής Εκπαίδευσης (ΠΤΔΕ) του Εθνικού 
και Καποδιστριακού Πανεπιστημίου Αθηνών (ΕΚΠΑ), 
σε συνεργασία με το Παιδαγωγικό Τμήμα Νηπιαγωγών 
(ΠΤΝ) του Πανεπιστημίου Δυτικής Μακεδονίας (ΠΔΜ), 
με τον τίτλο «Ρητορική, Επιστήμες του Ανθρώπου και 
Εκπαίδευση (ΒΓΐθΐοπε, ΗυιηΒηίΐίθε 3ηό ΕάυεΒΐίοη)», από 
το ακαδημαϊκό έτος 2018-2019, ως ακολούθως: 

Άρθρο 1 

Αντικείμενο-Σκοπός-Ειδίκευση- 

Απονεμόμενος τίτλος 

Το Πρόγραμμα αποβλέπει στην κατάρτιση επιστημό- 
νων-ερευνητών, οι οποίοι προέρχονται τόσο από τον 
χώρο των επιστημών (ανθρωπιστικών και θετικών) όσο 
και από τον χώρο της πολιτικής, της εκπαίδευσης, της 
επιχειρηματικής δραστηριότητας και των ΜΜΕ και οι 
οποίοι επιζητούν τη δυνατότητα αποτελεσματικότερης 
επικοινωνίας μέσα και έξω από τον εργασιακό τους 
χώρο, με απώτερο στόχο την ανάδειξή τους σε στελέχη 
με συμβουλευτικά και διοικητικά καθήκοντα. 

Οι απόφοιτοι του Προγράμματος αποκτούν Δίπλωμα 
Μεταπτυχιακών Σπουδών στην ειδίκευση «Ρητορική, 
Επιστήμες του Ανθρώπου και Εκπαίδευση», μετά την 

πλήρη και επιτυχή ολοκλήρωση των σπουδών με βάση 
το πρόγραμμα σπουδών. 

Ο μεταπτυχιακός τίτλος απονέμεται από το ΠΤΔΕ του 
ΕΚΠΑ. Στον τίτλο θα αναφέρεται και το ΠΤΝ του ΠΔΜ. 

Άρθρο 2 

Δομή και Όργανα του ΔΠΜΣ 

Αρμόδια όργανα για τη λειτουργία του ΔΠΜΣ, σύμφω¬ 
να με το ν. 4485/2017 είναι: 

1. Η Ειδική Διιδρυματική Επιτροπή (ΕΔΕ): απαρτίζεται 
από τέσσερα (4) μέλη ΔΕΠ του ΠΤΔΕ του ΕΚΠΑ, τρία (3) 
μέλη ΔΕΠ του ΠΤΝ του ΠΔΜ και δύο (2) εκπροσώπους 
των μεταπτυχιακών φοιτητών. 

Η ΕΔΕ πέραν των αρμοδιοτήτων που ορίζει ο ν.4485/ 
2017 αποφασίζει και ως προςτην οικονομική διαχείριση 
και ειδικότερα ως προς την έγκριση των δαπανών του 
προγράμματος και πιστοποιεί τη σχέση εκπαιδευτικών 
αναγκών του συγκεκριμένου προγράμματος με τις εκά- 
στοτε αιτούμενες δαπάνες. 

2. Η Συντονιστική Επιτροπή (ΣΕ) του ΔΠΜΣ: απαρτίζε¬ 
ται από τρία (3) μέ λη ΔΕΠ του ΠΤΔΕ του ΕΚΠΑ και δύο 
(2) μέλη ΔΕΠ του ΠΤΝ του ΠΔΜ, που έχουν αναλάβει 
μεταπτυχιακό έργο και εκλέγονται από την ΕΔΕ για διετή 
θητεία. Τα μέλη της ΣΕ δεν δικαιούνται επιπλέον αμοιβή 
ή αποζημίωση για τη συμμετοχή τους στην επιτροπή. 
Πρόεδρος της ΣΕ είναι ο Διευθυντής του ΔΠΜΣ, ο οποί¬ 
ος ορίζεται από την ΕΔΕ μεταξύ των μελών της ΣΕ. Η 
θητεία του Προέδρου της ΣΕ μπορεί να ανανεωθεί μία 
φορά. Η ΣΕ είναι αρμόδια για την παρακολούθηση και 
τον συντονισμό της λειτουργίας του προγράμματος και: 

■ Εισηγείται στην ΕΔΕ την κατανομή του διδακτικού 
έργου μεταξύ των διδασκόντων του ΔΠΜΣ. 

■ Ορίζει τον επιβλέποντα και τα μέλη της τριμελούς 
επιτροπής εξέτασης διπλωματικών εργασιών, ο ορισμός 
της οποίας επικυρώνεται από την ΕΔΕ. 

• Εξετάζει φοιτητικά θέματα, όπως αιτήσεις αναστολής 
φοίτησης, παράτασης σπουδών, αναγνώρισης μαθημά¬ 
των από προηγούμενη μεταπτυχιακή εκπαίδευση, αντι¬ 
κατάστασης μαθημάτων του παρόντος Προγράμματος 
με μαθήματα άλλων Μεταπτυχιακών Προγραμμάτων, 
και εισηγείται σχετικά στην ΕΔΕ. 

3.0 Διευθυντήςτου ΔΠΜΣ και ο Αναπληρωτής του: Ο 
Διευθυντήςτου ΔΠΜΣ είναι μέλος ΔΕΠ πρώτης βαθμίδας 
ή της βαθμίδαςτου αναπληρωτή, του ιδίου ή συναφούς 
γνωστικού αντικειμένου με το γνωστικό αντικείμενο του 
ΔΠΜΣ. Επιπλέον, είναι μέλος και Πρόεδρος της ΣΕ. Ορίζε¬ 
ται, μαζί με τον Αναπληρωτή του, με απόφαση της ΕΔΕ. 

Ο Διευθυντήςτου ΔΠΜΣ εισηγείται στα αρμόδια όργα¬ 
να του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής δεν 
μπορεί να έχει περισσότερες από δύο (2) συνεχόμενες θη¬ 
τείες και δεν δικαιούται επιπλέον αμοιβή για το διοικητικό 
του έργο ως Διευθυντή. Έχει τις ακόλουθες αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΔΠΜΣ. 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 


δ) Έχει την ευθύνη σύνταξηςτου προϋπολογισμού και 
απολογισμού του Προγράμματος, τους οποίους υποβάλ¬ 
λει στην ΕΔΕ για έγκριση. 

ε) Είναι υπεύθυνος για την παρακολούθηση της εκτέ¬ 
λεσης του προϋπολογισμού και για την έκδοση των εντο¬ 
λών πληρωμής των σχετικών δαπανών. 

στ) Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΔΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΔΠΜΣ. 

Ο ΑναπληρωτήςΔιευθυντήςτου ΠΜΣ είναι Καθηγητής 
ή Αναπληρωτής Καθηγητής και εκπληρώνει τα καθήκο¬ 
ντα του Διευθυντή σε περίπτωση απουσίας του. 

Το ΔΠΜΣ «Ρητορική, Επιστήμες του Ανθρώπου και 
Εκπαίδευση» υποστηρίζεται από Γραμματεία του Προ¬ 
γράμματος που είναι εγκατεστημένη στο ΠΤΔΕ του ΕΚΠΑ 
και βρίσκεται υπό την επιστασία της Γραμματείας του 
ΠΤΔΕ του ΕΚΠΑ. Η Γραμματεία του ΔΠΜΣ έχει ως καθή¬ 
κον τη γραμματειακή υποστήριξη του ΔΠΜΣ, όπως την 
προετοιμασία της διαδικασίας εισδοχής υποψηφίων, την 
τήρηση των οικονομικών στοιχείων του Προγράμματος, 
τη γραμματειακή υποστήριξη της ΣΕ, την καταχώριση 
βαθμολογιών κλπ. 

Άρθρο 3 

Κατηγορίες και αριθμός εισακτέων 

Στο ΔΠΜΣ γίνονται δεκτοί: [1] πτυχιούχοιΤμημάτων και 
Σχολών των Ελληνικών Πανεπιστημίων' [2] πτυχιούχοι 
Τμημάτων τωνΤΕΙ συναφούς γνωστικού αντικειμένου' 
[3] πτυχιούχοι αντίστοιχων Τμημάτων της αλλοδαπής ή 
αναγνωρισμένων ανώτατων τριτοβάθμιων Εκπαιδευτι¬ 
κών Ιδρυμάτων χωρών της Ευρωπαϊκής Ένωσης. 

Ο αριθμός εισακτέων στο Πρόγραμμα ορίζεται κατ' 
ανώτατο όριο σε σαράντα (40) ανά ακαδημαϊκό έτος. 

Επιπλέον του αριθμού των εισακτέων γίνεται δεκτός 
ως υπεράριθμος υπότροφος και ένα μέλος κατ' έτος από 
τις κατηγορίες ΕΕΠ, ΕΔΙΠ και ΕΤΕΤ, εφόσον πληροί τις 
προϋποθέσεις του πρώτου εδαφίου της παρ. 1 του άρ¬ 
θρου 34 του ν. 4485/2017. 

Υποψήφιοι μπορούν να είναι και τελειόφοιτοι φοιτη¬ 
τές, οι οποίοι θα έχουν περατώσει ε-πιτυχώςτις υποχρε¬ 
ώσεις των προπτυχιακών σπουδών τους πριν από τη 
λήξη των εγγραφών και θα πληρούν όλες τις προϋπο¬ 
θέσεις εισαγωγής στο ΔΠΜΣ. 

Άρθρο 4 

Τρόπος εισαγωγής 

Η επιλογή των φοιτητών γίνεται με αξιολόγηση του 
φακέλου τους και προφορική συνέντευξη. 

Περί το τέλος του εαρινού εξαμήνου, με απόφαση 
της ΕΔΕ, δημοσιεύεται και αναρτάται στην ιστοσελίδα 
του ΔΠΜΣ και στις ιστοσελίδες των συνεργαζόμενων 
Ιδρυμάτων προκήρυξη/πρόσκληση εκδήλωσης ενδιαφέ¬ 
ροντος για την εισαγωγή μεταπτυχιακών φοιτητών στο 
ΔΠΜΣ. Η προκήρυξη λαμβάνει ευρεία δημοσιότητα σε 
κάθε πρόσφορο ηλεκτρονικό ή έντυπο μέσον. 

Στην προκήρυξη προσδιορίζονται τα παρακάτω: 

• Κατηγορίες πτυχιούχων/υποψηφίων 

• Τα απαραίτητα τυπικά και ουσιαστικά προσόντα των 
υποψηφίων 

• Ο τρόπος και τα κριτήρια αξιολόγησης των υποψη¬ 
φίων 

• Ημερομηνίες για την υποβολή των αιτήσεων-δικαι- 
ολογητικών. 

Οι σχετικές αιτήσεις, μαζί με τα απαραίτητα δικαιο- 
λογητικά, κατατίθενται στη Γραμματεία του ΔΠΜΣ, σε 
προθεσμία που ορίζεται κατά την προκήρυξη και μπορεί 
να παραταθεί με απόφαση της ΕΔΕ. 

Τα απαραίτητα έντυπα και δικαιολογητικά που πρέπει 
να υποβάλουν οι υποψήφιοι είναι τα εξής: 

-Το έντυπο αίτησης συμμετοχής για την επιλογή τους 
στο ΔΠΜΣ (οι υποψήφιοι μπορούν να αναζητήσουν το 
αντίστοιχο έντυπο αίτησης από την ιστοσελίδα του ΠΤΔΕ 
νννννν.ρπιτίθάυ.υοΒ.ςιΐ'). 

- Αντίγραφο πτυχίου ελληνικού ΑΕΙ ή ΤΕΙ (ευκρινές φω¬ 
τοαντίγραφο από το πρωτότυπο έγγραφο), ή αντίγραφο 
πτυχίου ανώτατου ιδρύματος της αλλοδαπής αναγνωρι¬ 
σμένο από τον ΔΟΑΤΑΠ. 

■ Πιστοποιητικό αναλυτικής βαθμολογίας προπτυ¬ 
χιακών μαθημάτων στην οποία να αναγράφεται και ο 
βαθμός του πτυχίου (ευκρινές φωτοαντίγραφο από το 
πρωτότυπο έγγραφο). 

• Πιστοποιητικό κατοχής μίας ξένης γλώσσας από τις 
γλώσσες της Ε.Ε. επιπέδου τουλάχιστον Β2 (ευκρινές φω¬ 
τοαντίγραφο από το πρωτότυπο έγγραφο επικυρωμένο 
από την εκδούσα αρχή ή δικηγόρο). 

• Βιογραφικό Σημείωμα τύπου ΕΙΙΗΟΡΑ55 (τροποποιη¬ 
μένη μορφή του βιογραφικού σημειώματος ΕϋΗΟΡΑ55 
για τις ανάγκες υποψηφιότητας στο ΔΠΜΣ (οι υποψή¬ 
φιοι μπορούν να αναζητήσουν και να συμπληρώσουν 
την αναφερόμενη φόρμα από την ιστοσελίδα του ΠΤΔΕ 
νν νν νν. ρ π ιτι θ ά υ. υ ο 3. 9 γ) . 

• Φωτοτυπία της αστυνομικής ταυτότητας. 

• Πρόσφατη φωτογραφία, στην οποία να αναγράφεται 
το ονοματεπώνυμο του υποψηφίου. 

Πρόσθετα δικαιολογητικά που μπορούν να υποβλη¬ 
θούν και να αξιολογηθούν είναι: 

• Άλλα πτυχία Α.Ε.Ι. (ευκρινή φωτοαντίγραφα από τα 
πρωτότυπα έγγραφα). 

■ Πιστοποιητικά κατοχής και άλλης (πέραν της μίας) 
ξένης γλώσσας σε επίπεδο τουλάχιστον αυτού της απαι- 
τούμενης πιο πάνω γλώσσας, χώρας της Ε.Ε. (ευκρινή 
φωτοαντίγραφα από τα πρωτότυπα έγγραφα επικυρω¬ 
μένα από την εκδούσα αρχή ή δικηγόρο). 

• Αντίγραφο διπλωματικής ή πτυχιακής εργασίας, αν 
υπάρχει. 

• Ανάτυπα δημοσιεύσεων σε επιστημονικά περιοδικά 
τα οποία δημοσιεύουν εργασίες με το σύστημα των κρι¬ 
τών ή πρακτικά επιστημονικών συνεδρίων. 

• Μεταπτυχιακό Δίπλωμα Ειδίκευσης (ευκρινές φωτο¬ 
αντίγραφο από το πρωτότυπο έγγραφο). 

• Διδακτορικό Δίπλωμα (ευκρινές φωτοαντίγραφο από 
το πρωτότυπο έγγραφο). 

• Δύο πρόσφατες συστατικές επιστολές κατά προτίμη¬ 
ση από μέλη Δ.Ε.Π. (δεν απαιτούνται από τους αποφοί¬ 
τους του Π.Τ.Δ.Ε.του Ε.Κ.Π.Α.) 


• Βεβαιώσεις ή πιστοποιητικά σεμιναρίων τουλάχιστον 
εξαμηνιαίας διάρκειας. 

• Επίσης, πιστοποιητικό γνώσης Η/Υ, τυχόν επαγγελ¬ 
ματική εμπειρία και κάθε άλλο έργο ή δραστηριότητα 
συνεκτιμώνται κατά την επιλογή του υποψηφίου. 

Οι τίτλοι σπουδών της αλλοδαπής πιστοποιούνται με 
βεβαίωση ισοτιμίας και αντιστοιχίας από το ΔΟΑΤΑΠ. 

Η επάρκεια ελληνικής γλώσσας για αλλοδαπούς υπο¬ 
ψηφίους αποδεικνύεται, όταν: α) ο υποψήφιος έχει ολο¬ 
κληρώσει σπουδές δευτεροβάθμιας εκπαίδευσης στην 
Ελλάδα ή σε ελληνόφωνο σχολείο του εξωτερικού· β) 
κατέχει πτυχίο ελληνικής φιλολογίας/γραμμάτων α-πό 
ισότιμο ΑΕΙ της αλλοδαπής- γ) έχει πραγματοποιήσει πλή¬ 
ρη κύκλο προπτυχιακών σπουδών σε ελληνικό ΑΕΙ ή ΤΕΙ, 
ή έχει πιστοποιητικό επιτυχούς παρακολούθησης δύο (2) 
τουλάχιστον ετών σε ελληνικό τριτοβάθμιο ίδρυμα (ΑΕΙ 
ή ΤΕΙ) και δ) κατέχει πιστοποιητικό επάρκειας ελληνικής 
γλώσσας από κρατικά αναγνωρισμένο ίδρυμα παροχής 
τέτοιων πιστοποιητικών σε αλλοδαπούς. 

Άρθρο 5 

Κριτήρια επιλογής των μεταπτυχιακών 
φοιτητών στο ΔΠΜΣ 

1. Για την επιλογή των φοιτητών που θα παρακολουθή¬ 
σουν το ΔΠΜΣ, εκτός των υποχρεωτικών για την συμμε¬ 
τοχή τους δικαιολογητικών (δηλαδή πτυχίο ΑΕΙ ή ΤΕΙ και 
γλωσσομάθεια σε επίπεδο Β2) αξιολογούνται: 


Κριτήρια επιλογής υποψηφίων 

Αξιολογικές 

μονάδες 

Βαθμός πτυχίου ΑΕΙ ή ΤΕΙ - βαθμός 
συναφών με την κατεύθυνση προπτυ¬ 
χιακών μαθημάτων - διπλωματική ή 
πτυχιακή εργασία 

μέχρι 10 α.μ. 

Επιπλέον ξένη/-ες γλώσσα/-ες σε επί¬ 
πεδο τουλάχιστον Β2 

μέχρι 5 α.μ. 

Περισσότερα του ενός πτυχία ΑΕΙ 

μέχρι 5 α.μ. 

Μεταπτυχιακό Δίπλωμα Ειδίκευσης 

μέχρι 5 α.μ. 

Διδακτορικό Δίπλωμα 

μέχρι 5 α.μ. 

Δημοσιευμένες επιστημονικές εργα¬ 
σίες σε επιστημονικά περιοδικά με το 
σύστημα των κριτών ή πρακτικά επι¬ 
στημονικών συνεδρίων 

μέχρι 10 α.μ. 

Επιμορφωτικά σεμινάρια τουλάχιστον 
εξαμηνιαίας διάρκειας 

μέχρι 5 α.μ. 

Πτυχίο ΠΤΔΕ ΕΚΠΑ ή ΠΤΝ ΠΔΜ 

5 α.μ. 


2. Η απόδοση των υποψηφίων κατά τη διάρκεια προ¬ 
φορικής συνέντευξης μέχρι 50 α.μ. 

3. Η αξιολόγηση των κριτηρίων επιλογής και η βαθ¬ 
μολόγησή τους γίνεται από τριμελή επιτροπή που ορί¬ 
ζεται από την ΕΔΕ με τις διαδικασίες που περιγράφονται 
παρακάτω. Η βαθμολόγηση των κριτηρίων γίνεται σε 
κλίμακα από 0 μέχρι 100 και κάθε υποψήφιος πιστώνεται 
με συγκεκριμένο αριθμό αξιολογικών μονάδων (α.μ.) 
αυτής της κλίμακας. 

4. Τα ειδικά προσόντα των υποψηφίων, όπως αυτά 
προκύπτουν από τα δικαιολογητικά που οι ίδιοι έχουν 

καταθέσει, καταγράφονται απάτη Γραμματεία του ΔΠΜΣ 
και στη συνέχεια αξιολογούνται και βαθμολογούνται από 
την επιτροπή αξιολόγησης που έχει οριστεί με απόφαση 
της ΕΔΕ. 

Διευκρινίζεται ότι: 

α) Η διπλωματική ή πτυχιακή εργασία βαθμολογείται 
από την επιτροπή αξιολόγησης μόνο όταν είναι σχετική 
με το γνωστικό αντικείμενο του ΔΠΜΣ. Διπλωματική ή 
πτυχιακή εργασία που κρίνεται ότι δεν είναι σχετική με 
το γνωστικό αντικείμενο του ΔΠΜΣ μπορεί στη συνέχεια 
να αξιολογηθεί και να βαθμολογηθεί ως δημοσιευμένη 
επιστημονική εργασία. 

Στην περίπτωση αυτή η βαθμολογία που δίνεται για 
την εργασία δεν μπορεί να ξεπερνά τις 3 α.μ. 

β) Το ερευνητικό-επιστημονικό έργο του υποψηφίου 
αξιολογείται και βαθμολογείται μόνο όταν αυτό είναι 
δημοσιευμένο σε έγκυρα επιστημονικά περιοδικά τα 
οποία χρησιμοποιούν το σύστημα των κριτών ή πρα¬ 
κτικά επιστημονικών συνεδρίων. 

γ) Τα πρόσθετα πτυχία ΑΕΙ αξιολογούνται ως εξής: δύο 
(2) α.μ. για το πρώτο πρόσθετο πτυχίο και από 1 α.μ. 
για κάθε επιπλέον πτυχίο.Τα πτυχία πανεπιστημίων της 
αλλοδαπής μοριοδοτούνται μόνον, όταν είναι αναγνω¬ 
ρισμένα από τον ΔΟΑΤΑΠ ως ισότιμα με τα πτυχία που 
χορηγούνται από τα ελληνικά ΑΕΙ. 

δ) Η κατοχή ξένων γλωσσών πέραν της υποχρεωτι¬ 
κής πιστώνεται ως εξής: μία (1) α.μ. για κάθε πρόσθετη 
ξένη γλώσσα επιπέδου τουλάχιστον Β2. Πριμοδοτείται 
με δύο (2) α.μ. το επίπεδο (II και τρεις (3) α.μ. το επίπε¬ 
δο 02 μέχρι τη συμπλήρωση του ανωτάτου ορίου των 
α.μ. Η κατοχή των πρόσθετων ξένων γλωσσών για να 
μοριοδοτηθεί πρέπει να πιστοποιείται σύμφωνα με τις 
διαδικασίες που προβλέπονται και για την πιστοποίηση 
της πρώτης ξένης γλώσσας. 

Το σύνολο των α.μ. που είναι δυνατό να συγκεντρώσει 
ένας υποψήφιος από τα ειδικά προσόντα που έχει, όπως 
περιγράφονται παραπάνω, δεν μπορεί να υπερβαίνει 
τις 50 α.μ. 

5. Προφορική συνέντευξη των υποψηφίων: 

Για την επιλογή των υποψηφίων στο ΔΠΜΣ πραγματο¬ 
ποιείται σχετική προφορική συνέντευξη από την τριμελή 
επιτροπή αξιολόγησης. 

Η απόδοση των υποψηφίων κατά τη διάρκεια της 
προφορικής συνέντευξης συνεκτιμάται για την επιλογή 
τους στο ΔΠΜΣ. Ο ανώτατος αριθμός α.μ. που μπορεί 
να πιστωθεί ένας υποψήφιος από την προφορική συνέ¬ 
ντευξη είναι 50. 

Η προφορική συνέντευξη γίνεται σε θέματα ευρύτε¬ 
ρου παιδαγωγικού επιστημονικού και κοινωνικού ενδι¬ 
αφέροντος και αποβλέπει: 

■ Στη διαπίστωση της γενικής επιστημονικής κατάρ¬ 
τισης του υποψηφίου και τη συγκρότηση της προσω¬ 
πικότητάς του. 

• Στην επισήμανση ειδικών προσόντων και άλλων χα¬ 
ρακτηριστικών και δραστηριοτήτων του υποψηφίου. 

• Στον εντοπισμό πιθανών ελλείψεων του υποψηφίου, 
οι οποίες θα οδηγούσαν στην παρακολούθηση από τον 
υποψήφιο συμπληρωματικών προπτυχιακών μαθημά¬ 
των, εργαστηρίων ή πρακτικών ασκήσεων. 


• Στον εντοπισμό των δυσκολιών που πιθανόν να έχει 
ο υποψήφιος για την ανελλιπή παρακολούθηση των 
μαθημάτων και των λοιπών υποχρεώσεων του ΔΠΜΣ. 

• Στη διακρίβωση ιδιαιτεροτήτων και άλλων στοιχείων 
που έχει ο υποψήφιος και τα οποία μπορεί να παίξουν 
ρόλο στην ομαλή ένταξή του στο ΔΠΜΣ. Τα μέλη των 
επιτροπών αξιολογούν χωριστά κάθε υποψήφιο και 
τον βαθμολογούν με συγκεκριμένο αριθμό μονάδων, 
οι οποίες δεν μπορεί να είναι περισσότερες από 50 α.μ. 
Ο αριθμός των α.μ. που πιστώνεται τελικά ο υποψήφιος 
από την απόδοσή του στην προφορική συνέντευξη είναι 
ο μέσος όρος των αριθμών των α.μ. με τις οποίες βαθ¬ 
μολόγησαν τον υποψήφιο όλα τα μέλη της επιτροπής 
συνέντευξης. 

Άρθρο 6 

Διαδικασίες επιλογής των μεταπτυχιακών 
φοιτητών για το ΔΠΜΣ 

Η επιλογή των φοιτητών για το ΔΠΜΣ γίνεται με τις 
διαδικασίες που περιγράφονται παρακάτω: 

1. Η Γραμματεία του ΔΠΜΣ παραλαμβάνει τις αιτήσεις 
και τα απαραίτητα δικαιολογητικά που υποβάλλουν οι 
υποψήφιοι μεταπτυχιακοί φοιτητές μέσα στις προθε¬ 
σμίες που προβλέπονται από την προκήρυξη. Ελέγχει 
την εγκυρότητα και την πληρότητα του φακέλου των 
δικαιολογητικών κάθε υποψηφίου, συντάσσει πίνακα 
υποψηφίων μεταπτυχιακών φοιτητών και τον διαβιβάζει 
στον διευθυντή του ΔΠΜΣ. Τα δικαιολογητικά που κα¬ 
τατίθενται από τους υποψηφίους πρέπει να είναι πλήρη, 
όπως αυτά προβλέπονται στη σχετική προκήρυξη. 

2. Η ΕΔΕ συγκροτεί τις τριμελείς επιτροπές αξιολόγη¬ 
σης, οι οποίες αποτελούνται από δύο μέλη της και τον 
Διευθυντή του ΔΠΜΣ, και ορίζει την ημερομηνία προ¬ 
φορικής συνέντευξης των υποψηφίων. 

3. Οι αξιολογικές μονάδες με τις οποίες πιστώθηκε ο 
υποψήφιος από τα ειδικά προσόντα του και από την από¬ 
δοσή του στην προφορική συνέντευξη αθροίζονται και 
αποτελούν το σύνολο των αξιολογικών μονάδων (α.μ.) 
του υποψηφίου. Το σύνολο αυτό καθορίζει τη σειρά επι¬ 
τυχίας κάθε υποψηφίου. Με βάση το σύνολο των α.μ. που 
έχει συγκεντρώσει κάθε υποψήφιος, η αρμόδια επιτρο¬ 
πή αξιολόγησης συντάσσει αξιολογικό πίνακα των υπο¬ 
ψηφίων. Στον αξιολογικό πίνακα συμπεριλαμβάνονται, 
με σειρά επιτυχίας, όλοι οι υποψήφιοι. Οι σαράντα (40) 
πρώτοι αποτελούν τους επιτυχόντες και οι υπόλοιποι 
εντάσσονται σε λίστα επιλαχόντων. 

4. Σε περίπτωση που δύο υποψήφιοι συγκεντρώσουν 
συνολικά τον ίδιο αριθμό αξιολογικών μονάδων, προτε¬ 
ραιότητα έχει ο υποψήφιος με τον μεγαλύτερο βαθμό 
στο βασικό του πτυχίο. 

5. Η ΕΔΕ μπορεί με απόφασή της να θεωρήσει επιτυ- 
χόντες και όσους από τους υποψηφίους ισοβάθμησαν 
με τον τελευταίο επιτυχόντα. 

6. Υποψήφιος που θα συγκεντρώσει συνολικά λιγότε- 
ρες από 50 αξιολογικές μονάδες δεν μπορεί να θεωρηθεί 
ως επιτυχών. 

7. Οι πίνακες των επιτυχόντων, μετά την επικύρωσή 
τους από την ΕΔΕ και το αργότερο εντός δέκα (10) ημε¬ 
ρών, αναρτώνται στην ιστοσελίδα του ΔΠΜΣ και στις 




Τεύχος Β'5120/15.11.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


60985 


ιστοσελίδες των συνεργαζόμενων Ιδρυμάτων και οι 
επιτυχόντες ειδοποιούνται να εγγραφούν στο ΔΠΜΣ σε 
συγκεκριμένο χρονικό διάστημα που καθορίζεται από 
την ΕΔΕ σε συνεργασία και με τη Γραμματεία του ΔΠΜΣ. 
Υποψήφιος που δεν θα εγγράφει μέσα στο προκαθορι¬ 
σμένο χρονικό διάστημα χάνει το δικαίωμα εγγραφής 
στο ΔΠΜΣ και η θέση του καλύπτεται από τον πρώτο 
κατά σειρά επιλαχόντα, εκτός και αν επικαλεσθεί λόγους 
ανώτερης βίας ή σοβαρής ασθένειας. Στην περίπτωση 
αυτή η ΕΔΕ κρίνει τους λόγους που επικαλείται ο υπο¬ 
ψήφιος και αποφασίζει σχετικά. 

8. Ένσταση κατά των πινάκων επιτυχίας μπορεί να γίνει 
μέσα σε πέντε (5) ημέρες από την ημερομηνία ανακοίνω¬ 
σης των πινάκων. Η ένσταση, η οποία πρέπει να είναι συ¬ 
γκεκριμένη, κρίνεται τελεσίδικα από την ΕΔΕ του ΔΠ ΜΣ. 

9. Πλέον του αριθμού των επιτυχόντων μεταπτυχιακών 
φοιτητών γίνονται δεκτοί στο ΔΠΜΣ ένας (1) υποψήφιος 
του ΙΚΥ που είναι επιτυχών του προγράμματος μεταπτυ¬ 
χιακών σπουδών εσωτερικού στο γνωστικό αντικείμενο 
του ΔΠΜΣ. Οι υπότροφοι αυτοί εγγράφονται υποχρεω¬ 
τικά στο πρώτο εξάμηνο σπουδών. 

Άρθρο 7 

Διάρκεια και όρια φοίτησης 

1. Η χρονική διάρκεια φοίτησης στο ΔΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. Η χρονική διάρκεια για την απόκτηση του ΔΜΣ 
δεν μπορεί να υπερβαίνει, για κάθε περίπτωση, το προ- 
βλεπόμενο από το ΔΠΜΣ διάστημα, προσαυξανόμενο 
κατά δύο (2) ακόμη διδακτικά εξάμηνα, έπειτα από αι¬ 
τιολογημένη αίτηση του φοιτητή και απόφαση της ΕΔΕ. 
Πέραν αυτών των χρονικών ορίων και σε εξαιρετικές 
περιπτώσεις, κατόπιν απόφασης της ΕΔΕ, ο μεταπτυχι- 
ακός/ή φοιτητής/τρια θα έχει τη δυνατότητα παράτασης 
με οικονομική επιβάρυνση της τάξης των 400 ευρώ το 
εξάμηνο. 

2. Για τους εργαζόμενους μεταπτυχιακούς φοιτητές 
προβλέπεται, μετά από απόφαση της ΕΔΕ, η δυνατότη¬ 
τα μερικής φοίτησης, η διάρκεια της οποίας δεν μπορεί 
να υπερβαίνει το διπλάσιο του χρόνου της κανονικής 
φοίτησης. Οι φοιτητές αυτής της κατηγορίας πρέπει απο¬ 
δεδειγμένα να εργάζονται και να προσκομίσουν σχετική 
σύμβαση εργασίας ή βεβαίωση εργοδότη. Σε ιδιαίτερες 
ή εξαιρετικά σοβαρές περιπτώσεις (ασθένεια, σοβαρούς 
οικογενειακούς λόγους, λόγους ανωτέρας βίας κ.λπ.), 
για τις οποίες αποφασίζει η ΕΔΕ, προβλέπεται μερική 
φοίτηση και για μη εργαζόμενους μεταπτυχιακούς/κές 
φοιτητές/τριες που αδυνατούν να ανταποκριθούν στις 
ελάχιστες απαιτήσεις του προγράμματος «πλήρους» 
φοίτησης. 

3. Σε εξαιρετικές περιπτώσεις είναι δυνατόν να χο¬ 
ρηγείται, με απόφαση της ΕΔΕ, άδεια αναστολής της 
φοίτησης για χρονικό διάστημα που δεν επιτρέπεται να 
υπερβαίνει τα δύο (2) συνεχόμενα εξάμηνα. Ο χρόνος 
αναστολής φοίτησης δεν προσμετράται στην ανώτατη 
διάρκεια φοίτησης. Μετά τη λήξη της αναστολής φοί¬ 
τησης, ο μεταπτυχιακός φοιτητής είναι υποχρεωμένος 
να παρακολουθήσει όλα τα μαθήματα, σεμινάρια, πρα¬ 


κτικές ασκήσεις κ.λπ. στα οποία δεν έχει αξιολογηθεί 
επιτυχώς πριν από την αναστολή φοίτησής του. 

4. Για θέματα επανεξέτασης μαθημάτων ή διαγραφών 
αποφαίνεται η ΕΔΕ, μετά από πρόταση της ΣΕ. 

Άρθρο 8 

Πρόγραμμα σπουδών 

Το ΠΜΣ ξεκινά είτε το χειμερινό είτε το εαρινό εξάμηνο 
εκάστου ακαδημαϊκού έτους μετά από απόφαση της ΕΔΕ. 

Τα μαθήματα οργανώνονται σε εξάμηνα, πραγματο¬ 
ποιούνται σε εβδομαδιαία βάση και διεξάγονται στην 
ελληνική ή την αγγλική γλώσσα. 

Η διδασκαλίατων μαθημάτων γίνεται διά ζώσης και με 
μέσα εξ αποστάσεως εκπαίδευσης σε ποσοστό μέχρι 35%. 

Κατά τη διάρκεια των σπουδών, οι μεταπτυχιακοί 
φοιτητές υποχρεούνται σε παρακολούθηση και επιτυ¬ 
χή εξέταση μεταπτυχιακών μαθημάτων, σε ερευνητική 
απασχόληση και συγγραφή επιστημονικών εργασιών, 
σε συμμετοχή σε ρητορικά αγωνίσματα, καθώς και σε 
εκπόνηση μεταπτυχιακής διπλωματικής εργασίας. 

Για την απόκτηση του ΔΜΣ απαιτούνται συνολικά 
εκατόν είκοσι (120) πιστωτικές μονάδες (ΕΈΤ5).Ταπρο- 
σφερόμενα μαθήματα είναι δώδεκα (12), με συνολικό 
αριθμό ΕΈΤ5 ενενήντα δύο (92), δηλαδή 8 υποχρεωτικά 
με 8 ΕΈΤ5 το καθένα, και 4 επιλογής με 7 ΕΈΤ5 το κα¬ 
θένα, αριθμό στον οποίο προστίθενται οι 28 ΕΈΤ5 της 
διπλωματικής εργασίας (γενικό σύνολο 120 ΕΈΤ5).Τα 
12 μαθήματα θα διδάσκονται στα τρία πρώτα εξάμηνα, 
ενώ το τέταρτο αφιερώνεται στη συγγραφή της διπλω¬ 
ματικής εργασίας. 


Α.Το ενδεικτικό πρόγραμμα των μαθημάτων διαμορ¬ 
φώνεται ως εξής: 


Α'Εξάμηνο 

Μαθήματα 

Διδ. 

ώρες 

Ε0Τ5 

Ρητορική: ιστορία, θεωρία και πρά¬ 
ξη [ΒήθΐοΓίε: ΙπίΒΐοΓγ, ΐήθΟΓγ 3ηά 
ριτιεΐίεθ] (Υποχρεωτικό) 

39 

8 

Δημιουργική γραφή και ρητορική 
πράξη (για μαθητές και ενηλίκους) 
[Οθθΐίνθ ννΓίΐίης 3πά ιΨίθΐοπεθΙ 
ριτιεΐίεθ] (Υποχρεωτικό) 

39 

8 

Γλωσσική ποικιλία και σχηματικός 
λόγος [ΕΒηςυθςε ν3Π3ΐίοη 3πά 
ί^υι-Βΐίνθ 5ρθθεΓι] (Υποχρεωτικό) 

39 

8 

(Επιλογής) 

39 

7 

Σύνολο 

156 

31 

Β'Εξάμηνο 

Μαθήματα 

Διδ. 

ώρες 

Ε0Τ5 

Η Γλώσσα στα κείμενα (κριτική ανά¬ 
λυση λογοτεχνικών, δημοσιογραφι¬ 
κών κ.ά. κειμένων) [ΈπΐίεΒΐ άί5εουΓ5θ 
3Π3ΐγ5ί5 (ΙίΐθΓ3Γγ, ]θυΠΊ3ΐί5ΐίε θΐΟ 
ΐθχΐί)] (Υποχρεωτικό) 

39 

8 

Αφηγηματική ρητορική και εικό¬ 
να (λογοτεχνία, καλές τέχνες) [Τήθ 
ΐΤίθΐΟΙΊς Οί Π3ΓΓ3Ϊίνθ 3Π0 ΐΓΐθ νί5ϋ3ΐ 
3Γΐ5] (Υποχρεωτικό) 

39 

8 

Πολιτική και Δικανική Ρητορική 
[ΡοΙίΐίς3ΐ 3ηά Ιθ93ΐ ιΤθΐοιϊς] 
(Υποχρεωτικό) 

39 

8 

(Επιλογής) 

39 

7 

Σύνολο 

156 

31 


Γ'Εξάμηνο 

Μαθήματα 

Διδ. 

ώρες 

Ε(ΙΤ5 

Φιλοσοφικός λόγος και ρητορική 
[ΡΜΙθ5ορΓιγ 3ηά ιΤθΐοπς] 
(Υποχρεωτικό) 

39 

8 

Παιδαγωγική επιστήμη και ρητορική 
[Ρθά 3909 Υ 3ηά ιΤίθΐοπς] 
(Υποχρεωτικό) 

39 

8 

(Επιλογής) 

39 

7 

(Επιλογής) 

39 

7 

Σύνολο 

156 

30 

Δ'Εξάμηνο 

Εκπόνηση μεταπτυχιακής διπλωματι¬ 
κής εργασίας Μ35 ϊθγ'5 ϊΓιθβΨ 


28 

Σύνολο 


28 


Μαθήματα επιλογής: 


• Πειθώ και Ρητορικό Επιχείρημα στην πράξη 
[ΡθΓ5ϋ35ίνθ 3Γ9υιπθηΐ3ΐίοη 35 3 ςυΙΐϋΓΒΐ ριτιςΐώθ] 

• Γλώσσα και ιδεολογία στην Ποίηση και την Πεζογρα¬ 
φία [1313911396 3πά ίάθσΙθ9Υ ίη Ιϊΐθΐ'βΐυΐ'θ (ροθΐι-γ 3ηά 
ρΓ05θ)] 

■ Μοντερνισμός και μεταμοντερνισμός (λογοτεχνία, 
τέχνη, πολιτισμός) [Μοάθΐτιί5ΐη 3πά ρο5ΐιτιοάθΓηί5ΐη ίπ 
ΙίΐθΓΒΐυτθ, ςυΐΐυτθ 3πά ϊΓιθ 3Γΐ5] 

• Γλωσσική εκπαίδευση και επικοινωνιακές δεξιότητες 
[Τθ3ςΓιίη9 131190396 3πά ςοιηιηυηίεΒΐίοη 5ΐ<ϊΙΐ5] 

• Γλώσσα και εικόνα στη διαφήμιση [\/Ϊ5υ3ΐ 3πά νθΐ±>3ΐ 
ιΤίθΐοπς ίπ 3άνθΓΐί5ίπ9] 

• Ρητορική και ΤΠΕ στις Ανθρωπιστικές Επιστήμες 
[ΒΓΐθΐοπε 3πά Ι(ΤΓ ίπ Γιυη33ηίΐίθ5] 

■ Φωνητική, ορθοφωνία και υπόκριση [ΡΓιοηθΐίοδ, 
5ρθθςή ΐΓ3 ίπΐη 9 3ηά 306139] 

■ Μεθοδολογία επιστημονικής έρευνας [Ρθ5θ3Γςΐ3 
η3θΐΓιοάοΙθ9Υ ίη Γιυη33ηίίίθ5 3ηά 5οεί3ΐ 5ςίθηςθ5]. 

Ο χαρακτηρισμός των μαθημάτων μπορεί να αλλάξει, 
ύστερα από απόφαση της Ειδικής Διιδρυματικής Επιτρο¬ 
πής (ΕΔΕ). Κατά τη διάρκεια του 4ου εξαμήνου εκπονείται 
διπλωματική εργασία, η επίβλεψη της οποίας ανατίθεται 
σε τριμελή επιτροπή με απόφαση της ΕΔΕ. 

Β. Περιεχόμενο/Περιγραφή μαθημάτων (αλφαβητικά) 

• Αφηγηματική ρητορική και εικόνα (λογοτεχνία, καλές 
τέχνες) 


Εισαγωγή στην έννοια της εικόνας. Παρουσίαση και 
κριτική ανάλυση των βασικότερων θεωριών μελέτης 
και ερμηνείας των εικόνων: \Λ/.Α. ΜίΐςΗθΙΙ, Κγθ 55 & ν3η 
Εθθυννθη, κ.ά. Αναφορά στα τρία στάδια της εικονολογι¬ 
κής μεθόδου του Εη/νίη Ρ3ησί5ΐ<γ: α) προεικονογρα-φική 
περιγραφή- β) εικονογραφική ανάλυση-γ) εικονολογική 
ερμηνεία και εφαρμογές. Η 'έκφρασις' ως ρητορικός τρό¬ 
πος. Η ρητορική της'έκφρασης'στην ποίηση. Εισαγωγή 
στην αφηγηματολογία του Οθπθϊϊθ. Αφηγηματικές τε¬ 
χνικές: θεωρία και εφαρμογή σε κείμενα. 

• Γλώσσα και εικόνα στη διαφήμιση 

Το είδος της εμπορικής προπαγάνδας που ασκεί η 
διαφήμιση εμπλέκει τη λειτουργία διαφορετικών επι- 
κοινωνιακών κωδίκων, γλωσσικών και μη γλωσσικών, 
που μπορούν να συμπληρώνουν το μήνυμα με σήματα 
οπτικά και ακουστικά. Στην πραγματικότητα, το κάθε επι- 
κοινωνιακό γεγονός, αφενός συνδυάζει και αντανακλά 
ένα πολύπλοκο σύνολο συμβολικών συστημάτων, και 
αφετέρου ακολουθεί και υπακούει σε νόρμες και κανόνες 
που διέπουν στάσεις, πράξεις, ενέργειες και διαδικασίες 
που μοιράζονται τα μέλη μιας κοινότητας. Στόχος του μα¬ 
θήματος είναι ν' αναδείξει, με τη χρήση παραδειγμάτων 
από τον ελληνικό και τον διεθνή χώρο, τον συνδυασμό 
των επικοινωνιακών συστημάτων, με επίκεντρο τον συ¬ 
μπληρωματικό ρόλο μεταξύ λόγου και εικόνας. 

• Γλώσσα και ιδεολογία στην Ποίηση και την Πεζογραφία 

Στόχος του μαθήματος είναι η διερεύνηση των ιδεο¬ 
λογικών και των αισθητικών συμφραζομένων που καθό¬ 
ρισαν την παραγωγή αλλά και το πεδίο πρόσληψης σύγ¬ 
χρονων ποιητικών και πεζογραφικών έργων. Ειδικότερα, 
προσεγγίζεται η συνάρτηση ανάμεσα στη μυθοπλασία, 
τη γλώσσα και την ιδεολογία, καθώς και με την ιστορι¬ 
κά προσδιορισμένη κοινωνική περιοχή και τις σχέσεις 
ανάμεσα σε κοινωνικές δομές και αξιακά συστήματα. 
Παράλληλα, εξετάζεται η διαλεκτική που αναπτύσσεται 
ανάμεσα στο σημειωτικό σύστημα των έργων και στις 
ευρύτερες κοινωνικές διαδικασίες και αναδεικνύεται 
ότι οι ιδεολογικές διαστάσεις του έργου δεν εξαντλού¬ 
νται στους κώδικές του αλλά μπορούν να συνδεθούν 
με ευρύτερους γλωσσικούς και πολιτισμικούς κώδικες. 
Καταδεικνύεται, έτσι, ότι η ποιητική ενός έργου μπορεί 
να αποτελέσει ουσιαστικό γνώρισμα της ιδεολογίας του. 

• Γλωσσική εκπαίδευση και επικοινωνιακές δεξιότητες 

Σε ό,τι αφορά τη σχέση της ρητορικής με την επιστήμη 

της γλωσσολογίας, θα πρέπει να επισημανθεί ότι, και 
στη γλωσσική διδασκαλία γενικότερα, η έμφαση που 
δίνεται σήμερα, πέρα από την κατάκτηση του συστή¬ 
ματος της γλώσσας και των ποικιλιών της, είναι σε ό,τι 
ονομάζουμε επικοινωνιακή ικανότητα, σε συνδυασμό με 
την κειμενοκεντρική προσέγγιση των γλωσσικών φαι¬ 
νομένων και τον κριτικό γραμματισμό. Στη μελέτη της 
ρητορικής αξιοποιούνται τα πορίσματα δύο νεότερων 
κλάδων της γλωσσολογίας, της κειμενογλωσσολογίας 
και της πραγματολογίας. Η τελευταία, ως η θεωρία των 
γλωσσικών πράξεων, που επικεντρώνει την προσοχή 
της στο εδώ και το τώρα (μ' άλλα λόγια, στις περιστάσεις 
και τα συμφραζόμενα) της συνομιλίας, στην ταυτότητα 
όπως και στις προθέσεις και τα υπονοήματα των συνο¬ 
μιλητών, θα έλεγε κανείς ότι είναι ο κλάδος εκείνος της 

σύγχρονης γλωσσολογίας που προσεγγίζει περισσότερο 
και ανανεώνει, κατά κάποιο τρόπο, τις κλασικές σπουδές 
της ρητορικής. 

• Γλωσσική ποικιλία και σχηματικός λόγος 

Γλωσσική ποικιλία (κοινή νε πρότυπη γλώσσα, γεω¬ 
γραφικές και κοινωνικές διάλεκτοι, ιδιόλεκτος). Ατομικό / 
προσωπικό ύφος ν5 συλλογικό / λειτουργικό / ειδολογικό 
ύφος ('ςεηΓθ εΐγίθ'), λ.χ. το ύφος ενός συγκεκριμένου 
δοκιμιογράφου σε σύγκριση με τα υφολογικά χαρακτη¬ 
ριστικά της δοκιμιογραφίας στο σύνολό της. Τα σχήματα 
λόγου ως ευρύτερα γλωσσικά φαινόμενα που ενδέχεται 
να σχετίζονται και με άλλες επικοινωνιακές λειτουργίες 
της γλώσσας, και όχι αποκλειστικά με την αισθητική. Ει¬ 
κόνα- παρομοίωση- μεταφορά στη λογοτεχνία. Σχήματα 
αντίθεσης, σχήματα επανάληψης, σχήματα ομοηχίας. 
Συνδυασμοί. Από τον λόγο τής καθημερινής επικοινωνί¬ 
ας στον αισθητικά επεξεργασμένο λόγο. Παραδείγματα 
εφαρμογής σε κείμενα λογοτεχνικά, χρηστικά, κ.ά. 

• Δημιουργική γραφή και ρητορική πράξη (για μαθητές 
και ενηλίκους) 

Το μάθημα εστιάζεται στις ποικίλες σύγχρονες όψεις 
διδασκαλίας της ρητορικής τέχνης σε όλες τις βαθμίδες 
και στην εκπαίδευση ενηλίκων. Με επίκεντρο τον (προ¬ 
φορικό και γραπτό) λόγο που χαρακτηρίζεται από ποι¬ 
ότητα και ποσότητα ιδεών, καθώς και από πρωτοτυπία, 
θα διερευνηθεί η σύνδεση επικοινωνιακών δεξιοτήτων 
και δημιουργικής σκέψης μέσω βιωματικών εφαρμογών, 
σχεδιασμού προγραμμάτων αγωγής λόγου (ποικίλης θε¬ 
ματολογίας, όπως εκπαίδευσης στα ανθρώπινα δικαιώ¬ 
ματα και δημοκρατικής παιδείας) και επαφής με ποικίλες 
δραστηριότητες: δημιουργική γραφή, τεχνικές παραγω¬ 
γής ιδεών, ρητορικά αγωνίσματα, θεατρικές τεχνικές, 
όπως δράμα στην εκπαίδευση και δραματοποίηση κ.ά. 

■ Η Γλώσσα στα κείμενα (κριτική ανάλυση λογοτε¬ 
χνικών, δημοσιογραφικών, κ.ά. κειμένων) Αναλύονται 
κείμενα όλων των ειδών και τύπων (λογοτεχνικά, δημο¬ 
σιογραφικά, επιστημονικά, χρηστικά κτλ.) ως προς τις 
λεξικογραμματικές επιλογές και τα γλωσσοϋφολογικά 
χαρακτηριστικά τους, με βάση τις συστατικές αρχές της 
Κειμενογλωσσολογίας (νοηματική αλληλουχία, συνο¬ 
χή, πληροφορητικότητα, περιστασιακή καταλληλότη¬ 
τα κτλ.), καθώς και τις βασικές παραδοχές της Κριτικής 
Ανάλυσης Λόγου, δεδομένου ότι τα κείμενα είναι φορείς 
ποικίλων ιδεολογιών και αναπαραστάσεων. 

• Μεθοδολογία επιστημονικής έρευνας 

Βασικές έννοιες της ΜΕΕ. Χαρακτη ρολογία επιστη¬ 
μονικών ερευνών. Κατηγορίες φοιτητικών ερευνητικών 
εργασιών. Επιλογή θέματος εργασίας από τον φοιτητή- 
ερευνητή. Πορεία ερευνητικής εργασίας (βήμα-βήμα). 
Μέθοδοι επισκόπησης της σχετικής βιβλιογραφίας και 
παραπομπών στις πηγές των πληροφοριών. Δεοντο- 
λογία-Ηθική επιστημονικής έρευνας. Η Βιβλιογραφική 
Μέθοδος Έρευνας. Η Μέθοδος της Παρατήρησης, του 
Ερωτηματολογίου, της Συνέντευξης, της Ανάλυσης Πε¬ 
ριεχομένου. Διεξαγωγή και Συγγραφή Επιστημονικής 
Εργασίας - Στάδια Πορείας. 

■ Μοντερνισμός και μεταμοντερνισμός (λογοτεχνία, 
τέχνη, πολιτισμός) 


Οι έννοιες της "μίμησης" και της "αναπαράστασης 1 στη 
λογοτεχνία. Η κρίση της αναπαράστασης και το "σπάσιμο 
της φόρμας". Βασικές έννοιες της ποιητικής του μοντερ¬ 
νισμού: μυθική μέθοδος, ερμητισμός, "χωρική φόρμα" 
(5ρ3ΐίθΙ ίοπη). Μοντερνισμός και εσωτερικός μονόλογος. 
Αναφορές στο έργο κορυφαίων εκπροσώπων του ελλη¬ 
νικού και ξένου μοντερνισμού (π.χ. Σεφέρης, ΕΙίοΐ, \λ/οοΙί 
κ.ά.). · Από τον μοντερνισμό στον μεταμοντερνισμό. Η 
έννοια του μεταμοντέρνου στην τέχνη και τη λογοτεχνία. 
Η μεταμυθοπλασία ως έκφανση του μεταμοντερνισμού 
στη λογοτεχνία: επεξήγηση του όρου, παραδείγματα. Η 
μεταμυθοπλασία και η παράδοση του μυθιστορήματος. 
Τεχνικές και βασικά χαρακτηριστικά της μεταμυθοπλα- 
σίας: καταστρατήγηση της ρεαλιστικής ψευδαίσθησης, 
μείξη λογοτεχνικών ειδών, διακειμενικότητα και παρω¬ 
δία, εγκιβωτισμός καιΤηΨθ θπ θόγιτίθ'. 

• Παιδαγωγική επιστήμη και ρητορική 

Η γλώσσα στην εκπαίδευση - Η ρητορική στην εκ¬ 
παίδευση. Σχέση γλώσσας, εκπαίδευσης και ρητορικής: 
αναλυτικά προγράμματα, προβλήματα διγλωσσίας, 
κοινωνικής ποικιλίας και κρατικής πολιτικής. Από την 
ιστορία της νεοελληνικής γλώσσας: Το γλωσσικό ζήτη¬ 
μα και η ρητορική του στα νεότερα χρόνια (18ος-19ος 
αι.). Το γλωσσικό ζήτημα ως πνευματικό, κοινωνικό και 
εκπαιδευτικό ζήτημα (20ός αι.).Τα Ευαγγελικά (1901) και 
τα Ορεστειακά (1903) γεγονότα, οι αντίστοιχοι ρητορικοί 
λόγοι και τα επιχειρήματα. Εκπαιδευτικός δημοτικισμός: 
Κ. Παλαμάς, Ί. Δραγούμης, Π.Σ. Δέλτα, Φ. Φωτιάδης, Δημ. 
Γληνός, Αλ.Δελμούζος, Μαν.Τριανταφυλλίδης. Ο Εκπαι¬ 
δευτικός Όμιλος (1910) και η δραστηριότητάτου σχετικά 
με τη γλώσσα. Οι γλωσσοεκπαιδευτικές μεταρρυθμίσεις 
του 20ού αι. και τα αντίστοιχα παιδαγωγικά επιχειρή¬ 
ματα: 1913, 1917, 1929, 1964 και 1976. Γραμματισμός, 
κοινωνία και εκπαίδευση: Ο κοινωνικός χαρακτήραςτης 
έννοιαςτου Γραμματισμού και η ιστορία του, η διδασκα¬ 
λία του Γραμματισμού στο σχολείο και ο ρόλος του στη 
διαμόρφωση συνειδήσεων και τη δομή της κοινωνικής 
ιεραρχίας. 

• Πειθώ και Ρητορικό Επιχείρημα στην πράξη 

Το μάθημα αναμένεται να προσεγγίσει με ποικίλους 
τρόπους την τέχνη της Πειθούς και να διερευνήσει με 
βιωματικές τεχνικές όψεις της δημόσιας ομιλίας και 
τομείς στους οποίους η επιχειρηματολογία απαιτείται, 
προκειμένου να επιτευχθεί ο δημοκρατικός διάλογος 
και η γόνιμη ανταλλαγή απόψεων. Οι εφαρμογές της θε¬ 
ωρίας, που θα προκύψει μέσα από τη μελέτη κλασικών 
αλλά και σύγχρονων κειμενικών ειδών, όπως οι ψηφιακές 
κοινότητες, θα περιλαμβάνουν τεχνικές όπως οι διττοί 
λόγοι / άθόθΐθ και η εικονική δίκη αλλά και προσομοίωση 
διαδικασιών όπως η διαμεσολάβηση και η ειρηνική επί¬ 
λυση συγκρούσεων, καθώς και πολιτικών θεσμών, όπως 
τα Μοντέλα της Βουλής των Ελλήνων και των Ηνωμένων 
Εθνών. 

• Πολιτική και Δικανική Ρητορική 

Το μάθημα εξοικειώνει τον φοιτητή με τον στρατηγικό 
στοχασμό στη σύγχρονη πολιτική και δικανική επικοινω¬ 
νία. Εξετάζονται επιμέρους διαστάσεις της ρητορικής, 
όπως η κατηγορία και η απολογία, η λειτουργία των ερ¬ 
μηνευτικών σχημάτων, η πειθώ διά του λόγου, του ήθους 

και του πάθους. Ύοπολογία'της δίκης και των δικανικών 
επιχειρημάτων. Δειγματοληπτική εξέταση αρχαιοελληνι¬ 
κών, ρωμαϊκών και νεότερων δικανικών λόγων. Δειγμα¬ 
τοληπτική εξέταση πολιτικών λόγων. · Μετά την ολοκλή¬ 
ρωση του μαθήματος, ο φοιτητής θα είναι σε θέση: να 
αναγνωρίζει προπαγανδιστικά μηνύματα και να αναλύει 
εκστρατείες προπαγάνδας- να αναγνωρίζει και να ελέγχει 
τις υποκειμενικές θεωρίες (τις δικές του και των άλλων) 
σχετικά με την πολιτική και τη δικανική επικοινωνία και 
τις επιδράσεις τους- να σχεδιάζει μηνύματα πειθούς για 
την επίτευξη συγκεκριμένων αποτελεσμάτων. 

• Ρητορική: ιστορία, θεωρία και πράξη 

Γενική εισαγωγή για τη γένεση και την εξέλιξη των 
όρων 'ρήτορας' και "ρητορικής τέχνη'. Ειδική αναφορά 
στις πηγές της αρχαίας ελληνικής και λατινικής ρητορι¬ 
κής (θεωρητικά έργα, εγχειρίδια, λόγους). Οι κυριότερες 
αντιλήψεις της αρχαίας ρητορικής για τη γλώσσα και 
το ύφος και, ειδικότερα, για την εύρεση του θέματος, 
την οργάνωση, έκφραση (σχήματα λέξεως, σχήματα δι¬ 
άνοιας) και την προφορική παρουσίασή του (απομνημό¬ 
νευση, υπόκριση). Εξάσκηση της ρητορικής ικανότητας 
σε όλες της βαθμίδες εκπαίδευσης στην αρχαιότητα: 
'Προγυμνάσματα' - "Μελέτες" (λατιν. Όθςΐ3ΐτΐ3ΐίοη5') - 
'5υ350ΙΊ3θ" - ΌθΠΪΓθνθΓ5ί3θ". 

• Ρητορική καιΤΠΕ στις Ανθρωπιστικές Επιστήμες 

Οι ΤΠΕ από καιρό έπαψαν πια να είναι "νέες τεχνολο¬ 
γίες", αφού έχουν κυριαρχήσει και στην καθημερινότητά 
μας αλλά τείνουν να χρησιμοποιούνται πλέον ευρύτατα 
και στην εκπαίδευση ως υποστηρικτικό εργαλείο. Έπα¬ 
ψαν, επίσης, να είναι προνομιακός χώρος των θετικών 
επιστημών, καθώς η εξέλιξή τους τα μετέτρεψε σε πολύ 
εύχρηστα εργαλεία φιλικά προς τον χρήστη, ο οποίος 
δεν απαιτείται πλέον να έχει ιδιαίτερες "υπολογιστικές" 
γνώσεις. Αντίθετα, οι ανθρωπιστικές επιστήμες φαίνεται 
να έχουν προνομιακό ρόλο στη διαχείρισή τους, καθώς 
από τον υπολογιστή-δάσκαλο, όπως εμφανίστηκε στην 
αρχή, έχουμε πλέον φτάσει να τους αντιμετωπίζουμε ως 
ένα από στοιχεία του "παιδαγωγικού περιβάλλοντος" το 
οποίο έχουμε ανάγκη να δημιουργήσουμε για τη διευκό¬ 
λυνση της εκπαιδευτικής/μαθησιακής διαδικασίας. Έτσι, 
χρησιμοποιούμε πλέον ευρύτατα στην εκπαίδευση εργα¬ 
λεία του \Λ/θ 62 (\Λ/ίΙ<ί, συνεργατικό γράψιμο κτλ.) με τάση 
να περάσουμε και στο σημασιολογικόννθό.Τέλος, καιτα 
ψηφιακά μέσα έχουν τη δική τους "ρητορική" με την οποία 
πρέπει να εξοικειωθούμε διδάσκοντες και διδασκόμενοι 
για την καλύτερη χρήση τους και την αποτελεσματική 
επικοινωνία μας. 

• Φιλοσοφικός λόγος και ρητορική 

Α. Το μάθημα περιγράφει την αλληλεπίδραση της 
ρητορικής με τον φιλοσοφικό λόγο, επιχειρώντας την 
εύρεση απαντήσεων στα ακόλουθα ερωτήματα: Πώς αξι- 
οποιούνται οι τεχνικές της ρητορικής κατά τη διατύπωση 
φιλοσοφικού λόγου; Ποια η ηθική βάση του ρητορικού 
επιχειρήματος; Ποια η διαφοροποίηση ενός ρητορικώς 
αποτελεσματικού επιχειρήματος από το φιλοσοφικό, λο¬ 
γικό και ηθικό, προσανατολισμό της τεκμηρίωσής του; 
Ποια η διαφορά της σοφιστικής από τη φιλοσοφική ορ¬ 
γάνωση ενός επιχειρήματος; 


Β. Από την ηθικο-φιλοσοφική διατριβή στο σύγχρονο 
φιλοσοφικό δοκίμιο. Κοινοί "τόποι", επιχειρήματα, ρητορι¬ 
κά σχήματα. Συγκριτική εξέταση δοκιμίων, αρχαιοελλη¬ 
νικών και νεότερων (Πλούταρχος, Σενέκας, Μονταίνιος, 
Παπανούτσος, Ι.Μ. Παναγιωτόπουλος κ.ά.). 

• Φωνητική, ορθοφωνία και υπόκριση 

Αρθρωτική φωνητική της Νέας Ελληνικής. Διδασκαλία 
της προφοράς. Τόνος και επιτονισμός, σημεία στίξης, 
ρυθμός, παύση. Ορθοφωνία -αγωγή του λόγου. Σκοπός 
της αγωγής του προφορικού λόγου και της φωνής. Παρά¬ 
γοντες που επηρεάζουν τη φωνή και την άρθρωση. Δια- 
χείριση-συντονισμός αναπνοής, φώνησης. Ασκήσεις για 
την ταχυλογία και τη δυσαρθρία. Πρακτική σε κείμενα. 
Η υπόκριση του ρήτορα. Παραγλωσσικά, εξωγλωσσικά 
και δραματικά στοιχεία. Σωματική έκφραση και συμπε¬ 
ριφορά. Σκηνική παρουσία. 

Άρθρο 9 

Εξετάσεις και αξιολόγηση 
μεταπτυχιακών φοιτητών 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
12 εβδομάδες διδασκαλίας και μία εβδομάδα εξετάσεων. 
Τα μαθήματα του χειμερινού και του εαρινού εξαμήνου 
εξετάζονται επαναληπτικώς κατά την περίοδο του Σε¬ 
πτεμβρίου. 

Η παρακολούθηση των μαθημάτων/εργαστηρίων 
κ.λπ. είναι υποχρεωτική. 

Σε περίπτωση κωλύματος διεξαγωγής μαθήματος προ- 
βλέπεται η αναπλήρωσή του. Η ημερομηνία και η ώρα 
αναπλήρωσης αναρτώνται στην ιστοσελίδα του ΔΠΜΣ. 

Σε περίπτωση που το ποσοστό απουσιών φοιτητή 
ξεπερνά το 30% ανά μάθημα / ή στο σύνολο των μα¬ 
θημάτων, τίθεται θέμα διαγραφής του φοιτητή. Το εν 
λόγω θέμα εξετάζεται από τη ΣΕ, η οποία γνωμοδοτεί 
σχετικά στην ΕΔΕ. 

Η αξιολόγηση των μεταπτυχιακών φοιτητών και η 
επίδοσή τους στα μαθήματα που υποχρεούνται να πα¬ 
ρακολουθήσουν στο πλαίσιο του ΔΠΜΣ πραγματοποιεί¬ 
ται στο τέλος κάθε εξαμήνου με γραπτές ή προφορικές 
εξετάσεις ή με εκπόνηση εργασιών καθ'όλη τη διάρκεια 
του εξαμήνου. Ο τρόπος αξιολόγησης ορίζεται από τον 
διδάσκοντα του κάθε μαθήματος. Η βαθμολόγηση γίνε¬ 
ται στην κλίμακα 1-10. Η βαθμολογία των μαθημάτων 
κατατίθεται στη Γραμματεία του ΔΠΜΣ εντός 20 ημερών 
από τη λήξη της εξεταστικής περιόδου. 

Για την απόκτηση ΔΜΣ κάθε μεταπτυχιακός φοιτητής 
οφείλει να παρακολουθήσει και να εξεταστεί επιτυχώς 
στο σύνολο των προσφερόμενων μαθημάτων του ΔΠΜΣ 
και να εκπονήσει μεταπτυχιακή διπλωματική εργασία, 
συγκεντρώνοντας έτσι εκατόν είκοσι (120) ΕΈΤ5. 

Εάν μεταπτυχιακός φοιτητής αποτύχει στην εξέταση 
μαθήματος ή μαθημάτων 3 φορές και άρα δεν έχει ολο¬ 
κληρώσει επιτυχώς το πρόγραμμα, εξετάζεται, ύστερα 
από αίτησή του, από επιτροπή, η οποία απαρτίζεται από 
τρία (3) μέλη της ΕΔΕ που έχουν το ίδιο ή συναφές αντι¬ 
κείμενο με το εξεταζόμενο μάθημα. Από την επιτροπή 

αυτή εξαιρείται ο υπεύθυνος της εξέτασης διδάσκων 
(παρ.6, άρ. 34, ν.4485/2017). 

Στο τέταρτο εξάμηνο του Προγράμματος προβλέπε- 
ται η εκπόνηση μεταπτυχιακής διπλωματικής εργασίας. 
Ύστερα από αίτηση του υποψηφίου στην οποία ανα¬ 
γράφεται ο προτεινόμενος τίτλος της διπλωματικής ερ¬ 
γασίας και ο προτεινόμενος επιβλέπων και στην οποία 
επισυνάπτεται περίληψη της προτεινόμενης εργασίας, 
η ΣΕ ορίζει τον επιβλέποντα και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων (παρ. 4, 
άρ. 34, ν. 4485/2017). Επιβλέποντες της μεταπτυχιακής 
διπλωματικής εργασίας είναι όλοι οι διδάσκοντες στο 
ΔΠΜΣ. 

Το αντικείμενο της μεταπτυχιακής διπλωματικής ερ¬ 
γασίας πρέπει να έχει ερευνητικό χαρακτήρα και να είναι 
πρωτότυπο. 

Οι μεταπτυχιακοί φοιτητές εφαρμόζουν υποχρεωτικά 
τις «Οδηγίες συγγραφής της μεταπτυχιακής διπλωματι¬ 
κής εργασίας» που βρίσκονται αναρτημένες στον διαδι¬ 
κτυακό τόπο του ΔΠΜΣ. 

Η γλώσσα συγγραφής της μεταπτυχιακής διπλωμα¬ 
τικής εργασίας μπορεί να είναι η ελληνική ή η αγγλική. 

Για να εγκριθεί η εργασία ο φοιτητής οφείλει να την 
υποστηρίξει ενώπιον της εξεταστικής επιτροπής (παρ. 
4, άρ. 34, ν. 4485/2017). Οι μεταπτυχιακές διπλωματικές 
εργασίες, εφόσον εγκριθούν από την εξεταστική επιτρο¬ 
πή, αναρτώνται υποχρεωτικά στον διαδικτυακό τόπο του 
ΔΠΜΣ (άρ. 34, παρ. 5 ν.4485/2017). 

Επίσης, γίνεται ηλεκτρονική κατάθεση της διπλωμα¬ 
τικής εργασίας στο Ψηφιακό Αποθετήριο "ΠΕΡΓΑΜΟΣ", 
σύμφωνα με τις αποφάσεις της Συγκλήτου του ΕΚΠΑ. 

Άρθρο 10 

Υποχρεώσεις και δικαιώματα μεταπτυχιακών 
φοιτητών 

1. Οι μεταπτυχιακοί φοιτητές έχουν όλα τα δικαιώματα 
και τις παροχές που προβλέπονται για τους φοιτητές του 
Α' κύκλου σπουδών, πλην του δικαιώματος παροχής δω¬ 
ρεάν διδακτικών συγγραμμάτων. Οι μεταπτυχιακοί/-ές 
φοιτητές/-τριες δικαιούνται: 

• Ακαδημαϊκή ταυτότητα. 

• Λογαριασμό ηλεκτρονικού ταχυδρομείου. 

■ Πρόσβαση στις βιβλιοθήκες των συνεργαζόμενών 
Τμημάτων. 

• Πρόσβαση σε ηλεκτρονικές βάσεις δεδομένων, στις 
οποίες είναι συνδρομητές το ΕΚΠΑ και το ΠΔΜ (Σύνδε¬ 
σμος Ελληνικών Ακαδημαϊκών Βιβλιοθηκών/ΣΕΑΒ). 

2. Οι μεταπτυχιακοί φοιτητές καλούνται να συμμετέ¬ 
χουν και να παρακολουθούν σεμινάρια ερευνητικών 
ομάδων, συζητήσεις βιβλιογραφικής ενημέρωσης, δι- 
ασχολικούς / διαπανεπιστημιακούς αγώνες ρητορικής, 
συνέδρια/ημερίδες με γνωστικό αντικείμενο συναφές 
με αυτό του ΔΠΜΣ διαλέξεις ή άλλες επιστημονικές εκ¬ 
δηλώσεις του ΔΠΜΣ. 

3. Τα Ιδρύματα υποχρεούνται να εξασφαλίσουν στους 
φοιτητές με αναπηρία ή/και ειδικές ανάγκες προσβασι- 
μότητα στη διδασκαλία και στα προτεινόμενα συγγράμ¬ 
ματα (παρ.3, αρ. 34, ν.4485/2017). 


4. Η ΕΔΕ, μετά από εισήγηση της ΣΕ, δύναται να απο¬ 
φασίσει τη διαγραφή μεταπτυχιακών φοιτητών εάν: 

• υπερβούν το ανώτατο όριο απουσιών 

• έχουν αποτύχει στη εξέταση μαθήματος ή μαθημά¬ 
των και δεν έχουν ολοκληρώσει επιτυχώς το πρόγραμμα- 

• υπερβούν τη μέγιστη χρονική διάρκεια φοίτησης στο 
ΔΠΜΣ, όπως ορίζεται στον παρόντα Κανονισμό- 

• έχουν παραβιάσει τις κείμενες διατάξεις όσον αφορά 
την αντιμετώπιση πειθαρχικών παραπτωμάτων από τα 
αρμόδια πειθαρχικά όργανα- 

■ αυτοδίκαια κατόπιν αιτήσεως των μεταπτυχιακών 
φοιτητών 

• υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν.2121/1993) κατά τη συγ¬ 
γραφή των προβλεπομένων εργασιών τους- 

• δεν καταβάλλουν το προβλεπόμενο τέλος φοίτησης. 

5. Απαλλάσσονται από τα τέλη φοίτησης οι φοιτητές 
του ΔΠΜΣ οι οποίοι είναι πολίτες της Ευρωπαϊκής Ένω¬ 
σης και των οποίων το ατομικό εισόδημα, εφόσον διαθέ¬ 
τουν ίδιο εισόδημα, και το οικογενειακό διαθέσιμο ισο¬ 
δύναμο εισόδημα δεν υπερβαίνουν αυτοτελώς, το μεν 
ατομικό το εκατό τοις εκατό (100%), το δε οικογενειακό 
το εβδομήντα τοις εκατό (70%) του εθνικού διάμεσου 
διαθέσιμου ισοδύναμου εισοδήματος, σύμφωνα με τα 
πλέον πρόσφατα κάθε φορά δημοσιευμένα στοιχεία της 
Ελληνικής Στατιστικής Αρχής (ΕΛΣΤΑΤ). Η απαλλαγή αυτή 
παρέχεται για τη συμμετοχή σε ένα μόνο ΠΜΣ. Σε κάθε 
περίπτωση, οι απαλλασσόμενοι φοιτητές δεν ξεπερνούν 
το ποσοστό του τριάντα τοις εκατό (30%) του συνολικού 
αριθμού των φοιτητών που εισάγονται στο ΔΠΜΣ. Αν οι 
δικαιούχοι υπερβαίνουν το ποσοστό του προηγούμενου 
εδαφίου, επιλέγονται με σειρά κατάταξης ξεκινώντας 
από αυτούς που έχουν το μικρότερο εισόδημα (άρ. 35, 
παρ. 2, ν.4485/2017). 

6 . Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές (παρ.1., άρ.44, ν.4485/2017). 

7. Η καθομολόγηση γίνεται στο πλαίσιο της ΕΔΕ και σε 
χώρο του Τμήματος ή της Σχολής, παρουσία του Διευ¬ 
θυντή του ΔΠΜΣ ή του Αναπληρωτή του, του Προέδρου 
του Τμήματος ή του Αναπληρωτή του και, κατά τις δυ¬ 
νατότητες, ενδεχομένως εκπροσώπου του Πρυτάνεως. 

8 . Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (ΔΟΑΤΑΠ), σύμφωνα 
με το ν. 3328/2005 (Α'80). 

9. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

10. Για τη συμμετοχή τους στο ΔΠΜΣ «Ρητορική, Επι¬ 
στήμες του Ανθρώπου και Εκπαίδευση» οι μεταπτυχιακοί 
φοιτητές καταβάλλουν τέλη φοίτησης που ανέρχονται 
στο ποσό των επτακοσίων (700) ευρώ ανά εξάμηνο. Η 
καταβολή του τέλους γίνεται στην αρχή κάθε εξαμήνου. 

11. Υπάρχει δυνατότητα συνδυασμού του προγράμμα¬ 
τος ΕΗΑ5ΜΙΙ5 + με τη συμμετοχή στο ΔΠΜΣ, σύμφωνα 
με υπάρχουσες διμερείς συμφωνίες του ΠΤΔΕτου ΕΚΠΑ. 

Άρθρο 11 
Υποδομή ΔΠΜΣ 

1. Για την εύρυθμη λειτουργία του ΔΠ ΜΣ θα χρησιμο¬ 
ποιηθεί η υπάρχουσα υλικοτεχνική υποδομή των συνερ- 
γαζόμενων Τμημάτων (αίθουσες διδασκαλίας και σεμι¬ 
ναρίων, αμφιθέατρα εξοπλισμένα με οπτικοακουστικά 
μέσα, βιβλιοθήκη, φωτοτυπικά μηχανήματα, πλατφόρμα 
τηλεκπαίδευσης κ.λπ.). 

2. Η διοικητική και γραμματειακή υποστήριξη του 
ΔΠΜΣ γίνεται από τη Γραμματεία του ΔΠΜΣ, η οποία 
στελεχώνεται από προσωπικό το οποίο ορίζεται προς 
τούτο από την ΕΔΕ. 

3. Τα λειτουργικά έξοδα του ΔΠΜΣ καλύπτονται εξ 
ολοκλήρου από τα τέλη φοίτησης.Το τέλος συμμετοχής 
ανά φοιτητή για την υποστήριξη του ΔΠΜΣ ανέρχεται σε 
2.800 € (700 ευρώ ανά εξάμηνο) και το ποσό αυτό είναι 
το ελάχιστο δυνατό για την ομαλή διεκπεραίωσή του. 

Η συνεισφορά των φοιτώντων στο κόστος υλοποίησης 
του ΔΠΜΣ κατανέμεται ως ακολούθως: 

• Στην πρόκληση ειδικών επιστημόνων, προκειμένου 
να καλυφθούν εισηγήσεις σε σημαντικές επιστημονικές 
περιοχές του ΔΠΜΣ. Αυτό θα βοηθήσει ώστε το ΔΠΜΣ 
από πλευράς ποιότητας να είναι ανταποδοτικό προς 
τους συμμετέχοντες και ανταγωνιστικό με άλλα Προ¬ 
γράμματα. Επίσης, σε μετακινήσεις διδασκόντων και 
διδασκομένων σε συνέδρια για παρουσίαση εργασιών 
και σε διασχολικούς/ διαπανεπιστημιακούς αγώνες ρη¬ 
τορικής, στην Ελλάδα και το εξωτερικό. Το κόστος αυτό 
δεν μπορεί να καλυφθεί από άλλες πηγές. ·Στη διοικητική 
και τεχνική υποστήριξη του ΔΠΜΣ και τη συντήρηση 
του ιστοχώρου του. 

• Στο κόστος των αναλωσίμων (αναλώσιμα υπολογι¬ 
στών, φωτοτυπίες μεταπτυχιακών φοιτητών, φωτοτυ¬ 
πίες διδασκόντων, τόνερ φωτοτυπικών και εκτυπωτών, 
χαρτικά, 60-ΚΟΜ, Ονϋ, βιβλία, κ.ά.), τα οποία χρησιμο¬ 
ποιούνται για τη διεξαγωγή του εκπαιδευτικού έργου, 


του διοικητικού έργου αλλά και από τους ίδιους τους 
φοιτητές για την άσκηση του ερευνητικού τους έργου 
στο πλαίσιο του ΔΠΜΣ. Το κόστος αυτό δεν μπορεί να 
καλυφθεί από άλλες πηγές. 

• Στην αποκατάσταση των φθορών από τη χρήση του 
υπάρχοντος και χρησιμοποιούμενου εξοπλισμού, το 
κόστος των οποίων δεν μπορεί να καλυφθεί από άλλες 
πηγές. 

Το ΔΠΜΣ δύναται να έχει πρόσθετες πηγές χρηματο¬ 
δότησης, λ.χ. από ιδιώτες χορηγούς (εκδοτικούς οίκους, 
ιδρύματα, οργανισμούς κ.ά.), από ερευνητικά προγράμ¬ 
ματα, από εκπόνηση συναφών μελετών, από συγγραφή 
διδακτικών εγχειριδίων κ.ά. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός 
απολογισμός του ερευνητικού και εκπαιδευτικού έργου 
και των λοιπών δραστηριοτήτων του ΔΠΜΣ, ο οποίος 
κατατίθεται στο ΠΤΔΕ του ΕΚΠΑ (παρ. 2, άρ.44, ν.4485/ 
2017). Ο εν λόγω απολογισμός με ευθύνη της Κοσμητείας 
αποστέλλεται αμελλητί στα μέλη της ΕΣΕ (παρ. 5, άρ.44, 
ν.4485/2017). 

5. Η εσωτερική και εξωτερική αξιολόγηση του ΔΠΜΣ 
θα γίνεται σύμφωνα με τις διατάξεις του άρθρου 44 του 
ν.4485/2017. 

Άρθρο 12 

Ανάθεση διδασκαλίας/Διδάσκοντες στο ΔΠΜΣ 

Με απόφαση της ΕΔΕ, οι διδάσκοντες του ΔΠΜΣ θα 
προέρχονται σε ποσοστό 40% από το ΠΤΔΕ του ΕΚΠΑ, σε 
ποσοστό 40% από το ΠΤΝ του ΠΔΜ και το υπόλοιπο 20% 
από όλες τις προβλεπόμενες από τον νόμο κατηγορίες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'5120/15.11.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9ΐ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ61'.6ΐ@6ΐ.91' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9Γ 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























